title: Komisijas Direktīva 2007/19/EK ( 2007. gada 30. marts ), ar ko groza Direktīvu 2002/72/EK, kas attiecas uz plastmasas materiāliem un izstrādājumiem, kuri paredzēti saskarei ar pārtikas produktiem, un Padomes Direktīvu 85/572/EEK, ar ko nosaka sarakstu, kur uzskaitīti aizstājēji, kas izmantojami, lai pārbaudītu tādu plastmasas materiālu un izstrādājumu sastāvdaļu migrāciju, kas paredzēti saskarei ar pārtikas produktiem (Dokuments attiecas uz EEZ )

text:
               31.3.2007

               LV

               Eiropas Savienības Oficiālais Vēstnesis

               L 91/17

      KOMISIJAS DIREKTĪVA 2007/19/EK
   (2007. gada 30. marts),
   ar ko groza Direktīvu 2002/72/EK, kas attiecas uz plastmasas materiāliem un izstrādājumiem, kuri paredzēti saskarei ar pārtikas produktiem, un Padomes Direktīvu 85/572/EEK, ar ko nosaka sarakstu, kur uzskaitīti aizstājēji, kas izmantojami, lai pārbaudītu tādu plastmasas materiālu un izstrādājumu sastāvdaļu migrāciju, kas paredzēti saskarei ar pārtikas produktiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2004. gada 27. oktobra Regulu (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK (1) atcelšanu, un jo īpaši tās 5. panta 2. punktu,
   apspriedusies ar Eiropas Pārtikas nekaitīguma iestādi (“Iestāde”),
   tā kā:

               (1)

               Komisijas Direktīva 2002/72/EK (2) ir īpaša direktīva saskaņā ar pamata Regulu (EK) Nr. 1935/2004, ar ko saskaņo noteikumus attiecībā uz plastmasas materiāliem un izstrādājumiem, kuri paredzēti saskarei ar pārtikas produktiem.

               (2)

               Direktīva 2002/72/EK nosaka to vielu sarakstu, kuras atļauts izmantot šādu materiālu un izstrādājumu ražošanā, jo īpaši piedevas un monomērus, ierobežojumus attiecībā uz to izmantošanu, noteikumus par marķēšanu, kā arī par patērētājiem vai pārtikas ražošanas uzņēmumiem sniedzamo informāciju par šādu materiālu un izstrādājumu pareizu lietošanu.

               (3)

               Komisijai iesniegtā informācija rāda, ka izmantotie plastifikatori, piemēram, polivinilhlorīda (PVC) starplikas vākos var migrēt taukus saturošā pārtikā daudzumos, kas var apdraudēt cilvēka veselību vai izraisīt nepieņemamas izmaiņas pārtikas sastāvā. Tādēļ būtu jāprecizē, ka Direktīva 2002/72/EK attiecas uz starplikām arī tad, ja tās, piemēram, ir daļa no metāla vāciņiem. Vienlaikus būtu jānosaka īpaši noteikumi par piedevu izmantošanu šādu starpliku ražošanā. Būtu jāņem vērā vāciņu ražotājiem nepieciešamo laiku, lai piemērotos dažiem Direktīvas 2002/72/EK noteikumiem. Jo īpaši jāņem vērā laiks, kāds ir nepieciešams, lai sagatavotu novērtējuma pieprasījumu par īpašām piedevām, kuras izmanto vāciņu starpliku ražošanā; to novērtēšanai vēl nav iespējams izveidot laika grafiku. Tādēļ atļauto piedevu saraksts, kuru pieņems nākotnē attiecībā uz plastmasas materiāliem un izstrādājumiem, pirmajā posmā neattieksies uz vāciņu starpliku ražošanu, lai saglabātu iespēju izmantot citas piedevas, ievērojot valsts likumus. Šo stāvokli būtu atkārtoti jāizvērtē vēlākā posmā.

               (4)

               Ņemot vērā jauno informāciju par riska novērtējumu attiecībā uz vielām, ko izvērtējusi Iestāde, kā arī vajadzību pašreizējos noteikumus par migrācijas aprēķināšanu pielāgot tehniskajam progresam, Direktīva 2002/72/EK būtu jāaktualizē. Skaidrības labad būtu jānosaka lietoto tehnisko terminu definīcijas.

               (5)

               Noteikumiem attiecībā uz kopējo migrāciju un īpatnējo migrāciju būtu jāpamato ar vienotu principu un tādēļ būtu jāsaskaņo.

               (6)

               Būtu jāievieš īpaši noteikumi, lai uzlabotu zīdaiņu aizsardzību, jo zīdaiņi uzņem vairāk barības proporcionāli to ķermeņa svaram nekā pieaugušie.

               (7)

               Atbilstības īpatnējai migrācijas robežai (SML) D aizstājējā pārbaude attiecībā uz piedevām, kas uzskaitītas Direktīvas 2002/72/EK III pielikuma B daļā, būtu jāpiemēro vienlaicīgi ar pārējiem migrācijas aprēķināšanas noteikumiem, kas iekļauti šajā direktīvā, lai ļautu labāk novērtēt šo piedevu patieso ietekmi uz patērētājiem. Tādēļ būtu jāpagarina termiņš iepriekšminētās atbilstības pārbaudes piemērošanai.

               (8)

               Būtu jāprecizē to piedevu statuss, kuras darbojas kā polimerizācijas atbalsts ražošanā (PPA). PPA, kas darbojas arī kā piedevas, būtu jāizvērtē un jāietver nākamajā atļauto piedevu sarakstā. Dažas no tām jau ir iekļautas esošajā nepilnīgajā piedevu sarakstā. Attiecībā uz piedevām, kas darbojas tikai kā PPA un tādēļ nepaliek gatavajā izstrādājumā, būtu jāprecizē, ka to izmantošana joprojām būs iespējama, ievērojot valsts tiesību aktus, arī pēc nākamā atļauto piedevu saraksta pieņemšanas. Šo stāvokli būtu atkārtoti jāizvērtē vēlākā posmā.

               (9)

               Pētījumos ir pierādīts, ka azodikarbonamīds augstas temperatūras ietekmē sadalās, veidojot semikarbazīdu. Iestādei 2003. gadā tika lūgts apkopot datus un novērtēt iespējamo risku, ko rada semikarbazīds pārtikā. Līdz šīs informācijas saņemšanai un saskaņā ar Eiropas Parlamenta un Padomes 2002. gada 28. janvāra Regulas (EK) Nr. 178/2002 ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (3) 7. pantu, azodikarbonamīda izmantošana plastmasas materiālos un izstrādājumos tika pārtraukta ar Komisijas Direktīvu 2004/1/EK (4). Savā 2005. gada 21. jūnija atzinumā (5) Iestāde secina, ka tādā koncentrācijā, kas sastopama pārtikā, semikarbazīda kancerogenitāte neapdraud cilvēka veselību, ja tiek nodrošināts, ka semikarbazīds nerodas no azodikarbonamīda. Tādēļ ir pamatoti saglabāt azodikarbonamīda izmantošanas aizliegumu plastmasas materiālos un izstrādājumos.

               (10)

               Būtu jāievieš jēdziens par plastmasas funkcionālo barjeru, tas ir, barjeru plastmasas materiālos vai izstrādājumos, kas novērš vai samazina migrāciju uz pārtiku. Tikai stikls un atsevišķi metāli var pilnībā bloķēt migrāciju. Plastmasa var būt daļēji funkcionāla barjera, kuras īpašības un efektivitāte ir jānovērtē, un tā var palīdzēt samazināt vielu migrāciju zem SML vai noteikšanas robežas. Aiz plastmasas funkcionālās barjeras, var izmantot neatļautas vielas, ja tās atbilst atsevišķiem kritērijiem un to migrācija ir zemāka par attiecīgu noteikšanas robežu. Ņemot vērā zīdaiņu un citu īpaši uzņēmīgu personu pārtiku, kā arī grūtības, kas saistītas ar šāda veida analīzēm, kam raksturīga liela analītiskā pielaide, būtu jānosaka, ka maksimālais līmenis neatļautas vielas migrācijai pārtikā vai pārtikas aizstājējā caur plastmasas funkcionālo barjeru ir 0,01 mg/kg.

               (11)

               Direktīvas 2002/72/EK 9. pantā noteikts, ka materiāliem un izstrādājumiem jāpievieno rakstveida atbilstības deklarācija, kas apliecina, ka tie atbilst noteikumiem, kuri tiem piemērojami. Saskaņā ar Regulas (EK) Nr. 1935/2004 5. panta 1. punkta h) un i) apakšpunktu, lai pastiprinātu piegādātāju koordināciju un atbildību, katrā izgatavošanas stadijā, tostarp izejvielu stadijā, atbildīgajām personām būtu jādokumentē atbilstība attiecīgajiem noteikumiem atbilstības deklarācijā, kas ir pieejama to klientiem. Turklāt katrā ražošanas stadijā atbalstošajiem dokumentiem, kas ir par pamatu atbilstības deklarācijai, būtu jābūt pieejamiem tiesībaizsardzības iestādēm.

               (12)

               Saskaņā ar Regulas (EK) Nr. 178/2002 17. panta 1. punktu uzņēmējiem, kuri iesaistīti pārtikas apritē, ir jāpārliecinās, ka pārtika atbilst tai piemērojamiem noteikumiem. Šim nolūkam, ievērojot konfidencialitātes prasības, pārtikas apritē iesaistītam uzņēmējam jāsaņem pieeja attiecīgai informācijai, kas tiem ļauj nodrošināt, ka migrācija no materiāliem un izstrādājumiem uz pārtiku atbilst pārtikas likumdošanā paredzētajām specifikācijām un ierobežojumiem.

               (13)

               Atbilstību Regulas (EK) Nr. 1935/2004 3. pantam attiecībā uz Direktīvas 2002/72/EK II un III pielikuma sarakstā neiekļautām vielām, piemēram, piemaisījumiem vai reakciju produktiem, kā minēts Direktīvas 2002/72/EK II pielikuma 3. punktā un III pielikuma 3. punktā, attiecīgajam uzņēmējam būtu jānovērtē saskaņā ar starptautiski atzītiem zinātniskiem principiem.

               (14)

               Lai varētu precīzāk aprēķināt iedarbību uz patērētāju, migrācijas pārbaudēs būtu jāievieš jauns samazinājuma koeficients, kas tiek saukts par tauku samazinājuma koeficientu (FRF). Līdz šim pakļautība to vielu iedarbībai, kuras pārsvarā migrē uz taukus saturošu pārtiku (lipofīlas vielas), bija pamatota ar vispārēju pieņēmumu, ka viena persona dienā uzņem 1 kg pārtikas. Tomēr ikdienā viens cilvēks uzņem ne vairāk kā 200 g tauku. Tas būtu jāņem vērā, koriģējot īpatnējo migrāciju ar FRF, kas piemērojams lipofīlām vielām, saskaņā ar Pārtikas zinātniskās komitejas (PZK) (6) atzinumu un Iestādes atzinumu (7).

               (15)

               Ņemot vērā jauno informāciju par monomēru un citu izejvielu riska novērtējumu, ko veikusi Iestāde (8), daži monomēri, ko pagaidām atļauts lietot valsts līmenī, kā arī daži jauni monomēri, būtu jāiekļauj Kopienas atļauto vielu sarakstā. Attiecībā uz pārējām ierobežojumi un/vai specifikācijas, kas jau noteiktas Kopienas līmenī, būtu jāgroza, ņemot vērā jaunāko pieejamo informāciju.

               (16)

               Nepilnīgo piedevu sarakstu, kuras var izmantot plastmasas materiālu un izstrādājumu ražošanā, būtu jāgroza lai ietvertu citas piedevas, ko novērtējusi Iestāde. Attiecībā uz atsevišķām piedevām ierobežojumi un/vai specifikācijas, kas jau noteiktas Kopienas līmenī, būtu jāgroza, ņemot vērā jaunāko pieejamo novērtējumu.

               (17)

               Komisijas Direktīva 2005/79/EK (9) veica izmaiņas ierobežojumos un/vai specifikācijās attiecībā uz vielu ar atsauces Nr. 35760 Direktīvas 2002/72/EK III pielikuma A daļā B daļas vietā, un attiecībā uz vielu ar atsauces Nr. 67180 izmaiņas tika veiktas tā pielikuma B daļā A daļas vietā. Turklāt vielām ar atsauces Nr. 43480, 45200, 81760 un 88640 norāde par ierobežojumiem un/vai specifikācijām Direktīvas 2002/72/EK III pielikumā ir neskaidra. Tādēļ tiesiskās noteiktības labad vielas ar atsauces Nr. 35760 un 67180 būtu jāiekļauj piedevu saraksta attiecīgajā daļā un būtu jāatjauno ierobežojumi un specifikācijas vielām ar atsauces Nr. 43480, 45200, 81760 un 88640.

               (18)

               Ir pierādīts, ka pašlaik izmantotais destilētais ūdens nav pienācīgs aizstājējs atsevišķiem piena produktiem. To būtu jāaizstāj ar 50 % etanolu, kas vairāk līdzinās piena produktu taukainumam.

               (19)

               Epoksidētu sojas pupu eļļu (ESBO) izmanto kā plastifikatoru starplikām. Ņemot vērā Iestādes 2006. gada 16. marta atzinumu (10) par materiālos, kas nonāk kontaktā ar pārtiku, izmantoto ESBO iedarbību uz pieaugušajiem, būtu piemēroti noteikt īsāku termiņu vāciņu starpliku atbilstībai Direktīvā 2002/72/EK noteiktajiem ierobežojumiem attiecībā uz ESBO un to aizvietotājiem. Tas pats termiņš būtu jānosaka azodikarbonamīda izmantošanas aizliegumam.

               (20)

               Daži ftalāti tiek izmantoti kā plastifikatori starplikām un citiem plastmasas izstrādājumiem. Iestāde savā atzinumā par ftalātiem (11), kas publicēts 2005. gada septembrī, nosaka pieļaujamās dienas devas (TDI) dažiem ftalātiem un uzskata, ka cilvēki ir pakļauti dažu ftalātu iedarbībai tādā pat diapazonā kā TDI. Tādēļ būtu piemēroti noteikt īsāku termiņu vāciņu plastmasas materiālu un izstrādājumu atbilstībai Direktīvā 2002/72/EK noteiktajiem ierobežojumiem attiecībā uz šīm vielām.

               (21)

               Tādēļ attiecīgi būtu jāgroza Padomes Direktīva 85/572/EEK (12) un Direktīva 2002/72/EK.

               (22)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvu 2002/72/EK groza šādi:

               1)

               1. pantu groza šādi:

                           a)

                           2. punktu aizstāj ar šādu:
                           “2.   Šo direktīvu piemēro uz šādiem materiāliem un izstrādājumiem, kuriem gatava produkta formā ir paredzēts saskarties vai kuri saskaras ar pārtikas produktiem un ir paredzēti šim nolūkam (turpmāk “plastmasas materiāli un izstrādājumi”):

                                       a)

                                       materiāliem un izstrādājumiem un to daļām, kas sastāv tikai no plastmasas;

                                       b)

                                       daudzslāņu plastmasas materiāliem un izstrādājumiem;

                                       c)

                                       plastmasas slāņiem vai plastmasas pārklājumiem, kas veido vāciņu starplikas, kas kopā sastāv no diviem vai vairākiem dažāda veida materiāla slāņiem.”

                           b)

                           4. punktu aizstāj ar šādu:
                           “4.   Neskarot šīs direktīvas 2. punkta c) apakšpunktu, šo direktīvu nepiemēro tiem materiāliem un izstrādājumiem, kas sastāv no diviem vai vairākiem slāņiem, no kuriem viens vai vairāki nesastāv tikai no plastmasas, pat tad, ja tas slānis, kuram paredzēts tieši saskarties ar pārtikas produktiem, sastāv tikai no plastmasas.”

               2)

               Iekļauj šādu 1.a pantu:
               “1.a pants
               Šajā direktīvā piemēro šādas definīcijas:

                           a)

                           “daudzslāņu plastmasas materiāli vai izstrādājumi” ir tie plastmasas materiāli vai izstrādājumi, kas sastāv no diviem vai vairākiem materiālu slāņiem, no kuriem katrs sastāv tikai no plastmasas un kuri ir savienoti ar līmvielām vai citiem līdzekļiem;

                           b)

                           “plastmasas funkcionālā barjera” ir barjera, kas sastāv no viena vai vairākiem plastmasas slāņiem, kas nodrošina to, ka gatavie materiāli vai izstrādājumi atbilst Eiropas Parlamenta un Padomes Regulas (EK) Nr. 1935/2004 (13) 3. pantam un šai direktīvai;

                           c)

                           “taukus nesaturoša pārtika” ir pārtika, kam Direktīvā 85/572/EEK migrācijas pārbaudēm noteikti citi aizstājēji, nevis aizstājējs D.

               3)

               2. pantu aizstāj ar šādu:
               “2. pants
               1.   Plastmasas materiālu un izstrādājumu sastāvdaļas nedrīkst pāriet pārtikas produktos tādā daudzumā, kas pārsniedz 60 miligramus sastāvdaļu, kas izdalās uz kilogramu pārtikas produkta vai pārtikas aizstājēja (mg/kg) (kopējās migrācijas robeža).
               Tomēr šī robeža ir 10 miligrami uz materiāla vai izstrādājuma virsmas kvadrātdecimetru (mg/dm2) šādos gadījumos:

                           a)

                           izstrādājumiem, kas ir trauki vai kas tiem pielīdzināmi, vai ko var piepildīt, un kuru tilpums ir mazāks par 500 mililitriem (ml) vai lielāks par 10 litriem (l);

                           b)

                           loksnēm, plēvēm vai citiem materiāliem vai izstrādājumiem, kurus nevar piepildīt vai kuriem nav iespējams aprēķināt attiecību starp šādu materiālu vai izstrādājumu virsmas laukumu un to pārtikas produktu daudzumu, kas ar to saskaras.

                     2.   Plastmasas materiāliem un izstrādājumiem, kas paredzēti saskarei vai kas saskaras ar zīdaiņiem un maziem bērniem domātu pārtiku atbilstoši Komisijas Direktīvai 91/321/EK (14) un Direktīvai 96/5/EK (15), kopējās migrācijas robeža vienmēr ir 60 mg/kg.

               4)

               4. panta 2. punktā datumu “2006. gada 1. jūlijs” aizstāj ar “2008. gada 1. aprīlis”.

               5)

               Iekļauj šādu 4.c, 4.d un 4.e pantu:
               “4.c pants
               Piedevām, kuras izmanto vāciņu plastmasas slāņu vai plastmasas pārklājumu ražošanā, kas minēti 1. panta 2. punkta c) apakšpunktā, piemēro šādus noteikumus:

                           a)

                           piedevām, kas minētas III pielikumā, piemēro minētajā pielikumā noteiktos to izmantošanas ierobežojumus un/vai specifikācijas, neskarot 4. panta 2. punktu;

                           b)

                           atkāpjoties no 4. panta 1. punkta un 4.a panta 1. un 5. punkta, līdz turpmākai pārskatīšanai var turpināt izmantot piedevas, kas nav minētas III pielikumā, ievērojot valsts tiesību aktus;

                           c)

                           atkāpjoties no 4.b panta, dalībvalstis var turpināt valsts līmenī atļaut piedevas, ko izmanto vāciņu plastmasas slāņu vai plastmasas pārklājumu ražošanā, kas minēti 1. panta 2. punkta c) apakšpunktā.

                     4.d pants
               To piedevu izmantošanai, kuras darbojas tikai kā polimerizācijas atbalsta vielas un kuras nav paredzētas palikt gatavā izstrādājumā (turpmāk “PPA”), plastmasas materiālu un izstrādājumu ražošanā, piemēro šādus noteikumus:

                           a)

                              PPA, kas minētas III pielikumā, piemēro III pielikumā noteiktos to izmantošanas ierobežojumus un/vai specifikācijas, neskarot 4. panta 2. punktu;

                           b)

                           atkāpjoties no 4. panta 1. punkta, 4.a panta 1. un 5. punkta, līdz turpmākai pārskatīšanai var turpināt izmantot PPA, kas nav minētas III pielikumā, ievērojot valsts tiesību aktus;

                           c)

                           atkāpjoties no 4.b panta, dalībvalstis var turpināt valsts līmenī atļaut PPA.

                     4.e pants
               Azodikarbonamīda, atsauces Nr. 36640 (CAS Nr. 000123-77-3), izmantošana plastmasas materiālu un izstrādājumu ražošanā ir aizliegta.”

               6)

               5.a panta 2. punktu aizstāj ar šādu:
               “2.   Visos tirdzniecības posmos, izņemot mazumtirdzniecību, plastmasas materiāliem un izstrādājumiem, kas paredzēti saskarei ar pārtikas produktiem un satur 1. punktā minētās piedevas, saskaņā ar Direktīvas 89/109/EEK 9. pantu pievieno rakstisku deklarāciju.”

               7)

               7. pantam pievieno šādu daļu:
               “Plastmasas materiāliem un izstrādājumiem, kas paredzēti saskarei vai kas saskaras ar pārtiku, kas domāta zīdaiņiem un maziem bērniem, kā definēts Direktīvu 91/321/EK un Direktīvu 96/5/EK, SML vienmēr piemēro kā mg/kg.”

               8)

               Iekļauj šādu 7.a pantu:
               “7.a pants
               1.   Daudzslāņu plastmasas materiālā vai izstrādājumā katra plastmasas slāņa sastāvam ir jāatbilst šai direktīvai.
               2.   Atkāpjoties no 1. punkta, slānis, kas nav tiešā saskarē ar pārtiku un kuru no pārtikas šķir plastmasas funkcionālā barjera, var, ja gatavajā materiālā vai izstrādājumā ir ievērotas šajā direktīvā noteiktās īpatnējās un kopējās migrācijas robežas:

                           a)

                           neatbilst šajā direktīvā noteiktajiem ierobežojumiem un specifikācijām;

                           b)

                           būt ražots izmantojot vielas, kas nav ietvertas šajā direktīvā vai valsts sarakstos attiecībā uz plastmasas materiāliem un izstrādājumiem, kas paredzēti saskarei ar pārtiku.

                     3.   2. punkta b) apakšpunktā minēto vielu migrācija uz pārtiku vai pārtikas aizstājēju nedrīkst pārsniegt 0,01 mg/kg; to mēra ar statistisku ticamību, izmantojot analīzes metodi atbilstoši Eiropas Parlamenta un Padomes Regulas (EK) 882/2004 (16) 11. pantam. Šī robeža vienmēr jāizsaka kā koncentrācija pārtikā vai pārtikas aizstājējā. Robeža jāpiemēro savienojumu grupai, ja tie ir strukturāli vai toksikoloģiski līdzīgi, jo īpaši izomēri vai savienojumi ar tādu pašu attiecīgo funkcionālo grupu, un tajā jāietver iespējamā netīšā vielu pārnese.
               4.   2. punkta b) apakšpunktā minētās vielas nedrīkst ietilpt šādās kategorijās:

                           a)

                           vielas, kas Padomes Direktīvas 67/548/EEK (17) I pielikumā klasificētas kā pierādīti vai iespējami “kancerogēnas”, “mutagēnas” vai “teratogēnas” vielas;

                           b)

                           vielas, kas, pamatojoties uz personīgās atbildības kritērijiem, saskaņā ar Direktīvas 67/548/EEK VI pielikuma noteikumiem klasificētas kā “kancerogēnas”, “mutagēnas” vai “teratogēnas”.

               9)

               8. pantam pievieno šādu 5. punktu:
               “5.   Atkāpjoties no 1. punkta, attiecībā uz ftalātiem (atsauces Nr. 74640, 74880, 74560, 75100, 75105), kas minēti III pielikuma B daļā, SML pārbauda tikai pārtikas aizstājējos. Tomēr SML var pārbaudīt pārtikā, ja pārtika nav bijusi saskarē ar materiālu vai izstrādājumu un ir iepriekš pārbaudīta attiecībā uz ftalātiem un līmenis nav statistiski nozīmīgs vai lielāks par vai vienāds ar kvantitatīvās noteikšanas robežu.”

               10)

               9. pantu aizstāj ar šādu:
               “9. pants
               1.   Visos tirdzniecības posmos, izņemot mazumtirdzniecības posmu, plastmasas materiāliem un izstrādājumiem, kā arī vielām, kas paredzētas šo materiālu un izstrādājumu ražošanai, pievieno rakstveida deklarāciju saskaņā ar Regulas (EK) Nr. 1935/2004 16. pantu.
               2.   1. punktā minēto deklarāciju izsniedz uzņēmējs, un tajā ietver VIa pielikumā minēto informāciju.
               3.   Pēc valsts kompetento iestāžu pieprasījuma uzņēmējs tām sniedz atbilstīgo dokumentāciju, kas apliecina, ka plastmasas materiāli un izstrādājumi, kā arī vielas, kas paredzētas šo materiālu un izstrādājumu ražošanai, atbilst šīs direktīvas prasībām. Dokumentācijā jāiekļauj nosacījumi un pārbaužu rezultāti, aprēķini un citas analīzes, kā arī pierādījumi par drošību vai pamatojums, kas apliecina atbilstību.”

               11)

               I, II un III pielikumu groza saskaņā ar šīs direktīvas I, II un III pielikumu.

               12)

               Šīs direktīvas IV pielikuma tekstu iekļauj kā IVa pielikumu.

               13)

               V un VI pielikumu groza saskaņā ar šīs direktīvas V un VI pielikumu.

               14)

               Šīs direktīvas VII pielikuma tekstu iekļauj kā VIa pielikumu.

         2. pants
   Direktīvas 85/572/EEK pielikumu groza saskaņā ar šīs direktīvas VIII pielikumu.
   3. pants
   1.   Dalībvalstis vēlākais līdz 2008. gada 1. aprīlim pieņem un publicē normatīvus un administratīvus aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Kad dalībvalstis pieņem minētos noteikumus, tajos ietver atsauci uz šo direktīvu, vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   Minētos noteikumus piemēro tā, lai:

               a)

               no 2008. gada 1. aprīļa varētu notikt to plastmasas materiālu un izstrādājumu tirdzniecība un lietošana, kas paredzēti saskarei ar pārtiku un kas atbilst Direktīvai 2002/72/EK, kas grozīta ar šo direktīvu;

               b)

               Kopienā aizliegtu ražot un importēt vāciņus ar starpliku, kas neatbilst ierobežojumiem un specifikācijām atsauces Nr. 30340, 30401, 36640, 56800, 76815, 76866, 88640 un 93760, kas noteiktas Direktīvā 2002/72/EK, kas grozīta ar šo Direktīvu, sākot ar 2008. gada 1. jūniju;

               c)

               Kopienā aizliegtu tādu plastmasas materiālu un izstrādājumu ražošanu un importu, kas paredzēti saskarei ar pārtikas produktiem, kas neatbilst ierobežojumiem un specifikācijām par ftalātiem atsauces Nr. 74560, 74640, 74880, 75100, 75105, kas noteiktas Direktīvā 2002/72/EK, kas grozīta ar šo Direktīvu, sākot ar 2008. gada 1. jūniju;

               d)

               neskarot b) un c) apakšpunktu, Kopienā tiktu aizliegta to plastmasas materiālu un izstrādājumu ražošana un imports, kas paredzēti saskarei ar pārtiku, kas neatbilst Direktīvai 2002/72/EK, kas grozīta ar šo direktīvu, sākot ar 2009. gada 1. aprīli.

         2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   4. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   5. pants
   Šī direktīva ir adresēta dalībvalstīm.

      Briselē, 2007. gada 30. martā

            Komisijas vārdā —

            Komisijas loceklis

         Markos KYPRIANOU

      (1)  OV L 338, 13.11.2004., 4. lpp.

      (2)  OV L 220, 15.8.2002., 18. lpp. Direktīvā jaunākie grozījumi izdarīti ar Direktīvu 2005/79/EK (OV L 302, 19.11.2005., 35. lpp.).

      (3)  OV L 31, 1.2.2002., 1. lpp. Regulā jaunākie grozījumi izdarīti ar Komisijas Regulu (EK) Nr. 575/2006 (OV L 100, 8.4.2006., 3. lpp.).

      (4)  OV L 7, 13.1.2004., 45. lpp.

      (5)  EPNI Vēstnesis (2005) 219, 1.–36.

      (6)  PZK 2002. gada 4. decembra atzinums par tauku (patēriņa) samazinājuma koeficienta (FRF) ieviešanu, nosakot to vielu iedarbību, kuras migrē no materiāliem, kas ir saskarē ar pārtiku.
   http://ec.europa.eu/food/fs/sc/scf/out149_en.pdf

      (7)  Atzinums, ko attiecībā uz tauku (patēriņa) samazinājuma koeficienta ieviešanu zīdaiņiem un bērniem pēc Komisijas pieprasījuma sniegusi Ekspertu grupa jautājumos, kas saistīti ar pārtikas piedevām, aromatizētājiem, pārstrādes līdzekļiem un materiāliem, kas nonāk saskarē ar pārtiku (AFC). EPNI Vēstnesis (2004) 103, 1.–8.

      (8)  EPNI Vēstnesis (2005) 218, 1.–9.

      EPNI Vēstnesis (2005) 248, 1.–16.

      EPNI Vēstnesis (2005) 273, 1.–26.

      EPNI Vēstnesis (2006) 316 līdz 318, 1.–10.

      EPNI Vēstnesis (2006) 395 līdz 401, 1.–21.

      (9)  OV L 302, 19.11.2005., 35. lpp.

      (10)  EPNI Vēstnesis (2006) 332, 1.–9.

      (11)  EPNI Vēstnesis (2005) 244, 1.–18.

      EPNI Vēstnesis (2005) 245, 1.–14.

      EPNI Vēstnesis (2005) 243, 1.–20.

      EPNI Vēstnesis (2005) 242, 1.–17.

      EPNI Vēstnesis (2005) 241, 1.–14.

      (12)  OV L 372, 31.12.1985., 14. lpp.

      (13)  OV L 338, 13.11.2004., 4. lpp.”

      (14)  OV L 175, 4.7.1991., 35. lpp.

      (15)  OV L 49, 28.2.1996., 17. lpp.”

      (16)  OV L 165, 30.4.2004., 1. lpp.

      (17)  OV 196, 16.8.1967., 1. lpp.”

      I PIELIKUMS
      Direktīvas 2002/72/EK I pielikumu groza šādi:

                  1)

                  Iekļauj šādu 2.a un 2.b punktu:
                  2.a   Korekcija, izmantojot tauku samazinājuma koeficientu (FRF), īpatnējai migrācijai uz pārtiku, kas satur vairāk kā 20 % tauku:
                  “Tauku samazinājuma koeficients” (FRF) ir koeficients no 1 līdz 5, ar kuru pirms salīdzināšanas ar īpatnējās migrācijas robežu jādala lipofīlo vielu aprēķinātā migrācija uz taukus saturošu pārtiku vai D aizstājēju un tā aizvietotājiem.
                  Vispārīgie noteikumi
                  Vielas, ko uzskata par “lipofīlām” nolūkā piemērot FRF, ir uzskaitītas IVa pielikumā. Lipofīlo vielu īpatnējo migrāciju mg/kg (M) koriģē ar FRF no 1 līdz 5 (MFRF). Pirms salīdzināšanas ar atļauto robežu piemēro šādu vienādojumu:
                  MFRF = M/FRF

                  un

                     FRF = (g tauku pārtikā/kg pārtikas)/200 = (% tauku × 5)/100
                  Šī korekcija, izmantojot FRF, nav piemērojama šādos gadījumos:

                              a)

                              ja materiāls vai izstrādājums saskaras vai ir paredzēts saskarei ar pārtiku, kas satur mazāk kā 20 % tauku;

                              b)

                              ja materiāls vai izstrādājums saskaras vai ir paredzēts saskarei ar zīdaiņiem un maziem bērniem domātu pārtiku, kā definēts Direktīvā 91/321/EK un Direktīvā 96/5/EK;

                              c)

                              vielām Kopienas sarakstā II un III pielikumā, kurām (4) ailē ir noteikts ierobežojums SML = ND, vai sarakstā neiekļautām vielām, ko izmanto aiz plastmasas funkcionālās barjeras ar migrācijas robežu 0,01 mg/kg;

                              d)

                              materiāliem un izstrādājumiem, kuriem nav iespējams aprēķināt attiecību starp virsmas laukumu un to pārtikas produktu daudzumu, kas ar to saskaras, piemēram, to formas vai izmantošanas dēļ; migrāciju aprēķina, izmantojot pieņemto virsmas laukumu/tilpuma konversijas koeficientu 6 dm2/kg.

                        Šī korekcija, izmantojot FRF, ir piemērojama, ievērojot atsevišķus nosacījumus, šādā gadījumā:
                  traukiem un citiem piepildāmiem izstrādājumiem, kuru tilpums ir mazāks par 500 mililitriem vai lielāks par 10 litriem, un loksnēm un plēvēm saskarē ar pārtikas produktiem, kuri satur vairāk kā 20 % tauku, migrāciju vai nu aprēķina kā koncentrāciju pārtikā vai pārtikas aizstājējā (mg/kg) un to koriģē, izmantojot FRF, vai arī to pārrēķina kā mg/dm2, nepiemērojot FRF. Ja viena no divām vērtībām ir zemāka par SML, materiāls vai izstrādājums ir uzskatāms par prasībām atbilstošu.

                     FRF piemērošana nedrīkst izraisīt īpatnējo migrāciju, kas pārsniedz kopējo migrācijas robežu.
                  2.b   Īpatnējās migrācijas koriģēšana pārtikas aizstājējā D:
                  Lipofīlo vielu īpatnējo migrāciju uz pārtikas aizstājēju D un tā aizvietotājiem koriģē ar šādiem koeficientiem:

                              a)

                              samazinājuma koeficientus, kas noteikts Direktīvas 85/572/EEK pielikuma 3. punktā, turpmāk dēvēts par D aizstājēja samazinājuma koeficientu (DRF).
                              DRF nedrīkst piemērot, ja īpatnējā migrācija uz pārtikas aizstājēju D ir lielāka par 80 % no vielas satura gatavā materiālā vai izstrādājumā (piemēram, plānās plēvēs). Lai noteiktu, vai ir piemērojams DRF, ir nepieciešami zinātniski vai eksperimentāli iegūti pierādījumi (piemēram, testi ar visvairāk apdraudēto pārtiku). Tas nav piemērojams arī vielām Kopienas sarakstos, kurām (4) ailē ir noteikts ierobežojums SML = ND, vai sarakstā neiekļautām vielām, ko izmanto aiz plastmasas funkcionālās barjeras ar migrācijas robežu 0,01 mg/kg;

                              b)

                                 FRF var piemērot migrācijai uz aizstājējiem, ja ir zināms iesaiņojamās pārtikas tauku saturs un ir izpildītas 2.a punktā noteiktās prasības;

                              c)

                              Kopējais samazinājuma koeficients (TRF) ir koeficients, kura maksimālā vērtība ir 5, ar kuru jādala izmērītā īpatnējā migrācija uz D aizstājēju vai tā aizvietotāju pirms salīdzināšanas ar atļauto robežu. To iegūst DRF reizinot ar FRF, ja ir piemērojami abi koeficienti.”

                  2)

                  Iekļauj šādu 5.a punktu:
                  5.a   Uzmavas, vāki, starplikas, aizbāžņi un līdzīgi izstrādājumi noslēgšanai.

                              a)

                              Ja ir zināms paredzētais lietojums, šādus izstrādājumus pārbauda, izmantojot tos traukiem, kuriem tie ir paredzēti, tādā veidā, kas atbilst noslēgšanas apstākļiem parastā vai paredzamā izmantojumā. Tiek pieņemts, ka šie izstrādājumi ir saskarē ar tādu pārtikas daudzumu, kas ietilpst traukā. Rezultātus izsaka mg/kg vai mg/dm2 saskaņā ar 2. un 7. panta noteikumiem, ņemot vērā visu noslēdzošā izstrādājuma un trauka saskares laukumu.

                              b)

                              Ja šo izstrādājumu paredzētais lietojums nav zināms, tos jāpārbauda ar atsevišķu testu un rezultāti jāizsaka mg/izstrādājumā. Iegūtā vērtība vajadzības gadījumā jāpieskaita tam daudzumam, kas migrē no trauka, kuram tas ir paredzēts.”

      II PIELIKUMS
      Direktīvas 2002/72/EK II pielikumu groza šādi:

                  1)

                  A daļu groza šādi:

                              a)

                              Iekļauj šādus monomērus un citas izejvielas atbilstošā numerācijas kārtībā:

                                          Atsauces Nr.

                                          CAS Nr.

                                          Nosaukums

                                          Ierobežojumi un/vai specifikācijas

                                          (1)

                                          (2)

                                          (3)

                                          (4)

                                          “15267

                                          000080-08-0

                                          4,4′-diaminodifenilsulfons

                                             SML = 5 mg/kg

                                          21970

                                          000923-02-4

                                          N-metilolmetakrilamīds

                                             SML = 0,05 mg/kg

                                          24886

                                          046728-75-0

                                          5-sulfoizoftālskābe, monolitija sāls

                                             SML = 5 mg/kg un litijam

                                             SML(T) = 0,6 mg/kg (8) (izteikts kā litijs)”

                              b)

                              Attiecībā uz turpmāk minētajiem monomēriem un citām izejvielām tabulas 4. slejas “Ierobežojumi un/vai specifikācijas” saturu aizstāj ar šādu:

                                          Atsauces Nr.

                                          CAS Nr.

                                          Nosaukums

                                          Ierobežojumi un/vai specifikācijas

                                          (1)

                                          (2)

                                          (3)

                                          (4)

                                          “12786

                                          000919-30-2

                                          3-amino-propiltrietoksisilāns

                                          3-aminopropiltrietoksisilāna ekstrahējamo atlieku saturam jābūt zemākam nekā 3 mg/kg pildvielas, ja to izmanto neorganisku pildvielu reaģējošas virsmas apstrādei, un SML = 0,05 mg/kg, ja to izmanto materiālu un izstrādājumu virsmas apstrādei.

                                          16450

                                          000646-06-0

                                          1,3-dioksolāns

                                             SML = 5 mg/kg

                                          25900

                                          000110-88-3

                                          Trioksāns

                                             SML = 5 mg/kg”

                  2)

                  B daļā svītro šādus monomērus un citas izejvielas:

                              Atsauces Nr.

                              CAS Nr.

                              Nosaukums

                              Ierobežojumi un/vai specifikācijas

                              (1)

                              (2)

                              (3)

                              (4)

                              “21970

                              000923-02-4

                              N-metilolmetakrilamīds”

      III PIELIKUMS
      Direktīvas 2002/72/EK III pielikumu groza šādi:

                  1)

                  A daļu groza šādi:

                              a)

                              Iekļauj šādas piedevas atbilstošā numerācijas kārtībā:

                                          Atsauces Nr.

                                          CAS Nr.

                                          Nosaukums

                                          Ierobežojumi un/vai specifikācijas

                                          (1)

                                          (2)

                                          (3)

                                          (4)

                                          “38885

                                          002725-22-6

                                          2,4-Bis(2,4-dimetilfenil)-6-(2-hidroksi-4-n-oktiloksifenil)-1,3,5-triazīns

                                             SML = 0,05 mg/kg. Tikai ūdeni saturošiem pārtikas produktiem.

                                          42080

                                          001333-86-4

                                          Melnā ogle

                                          Atbilstoši V pielikuma specifikācijām.

                                          45705

                                          166412-78-8

                                          1,2-cikloheksāndikarbonskābe, diizononilesteris

                                          62020

                                          007620-77-1

                                          12-hidroksistearīnskābe, litija sāls

                                             SML(T) = 0,6 mg/kg (8) (izteikts kā litijs)

                                          67180

                                          —

                                          Maisījums: (50 % w/w) ftālskābes n-decil-n-oktilesteris, (25 % w/w) ftālskābes di-n-decilesteris, (25 % w/w) ftālskābes di-n-oktilesteris

                                             SML = 5 mg/kg (1)

                                          71960

                                          003825-26-1

                                          Perfluoroktānskābe, amonija sāls

                                          Izmantot tikai vairākkārt lietojamos izstrādājumos, kas sakausēti augstā temperatūrā.

                                          74560

                                          000085-68-7

                                          Ftālskābe, benzilbutilesteris

                                          Drīkst izmantot tikai:

                                                      a)

                                                      kā plastifikatoru vairākkārt lietojamos materiālos un izstrādājumos;

                                                      b)

                                                      kā plastifikatoru vienreiz lietojamos materiālos un izstrādājumos, kas saskaras ar taukus nesaturošu pārtiku, izņemot mākslīgos maisījumus zīdaiņiem un mākslīgos papildu ēdināšanas maisījumus zīdaiņiem, kā definēts Direktīvā 91/321/EEK un produktos saskaņā ar Direktīvu 96/5/EK;

                                                      c)

                                                      kā tehniskā atbalsta vielu koncentrācijā līdz 0,1 % gatavā produktā.

                                             SML = 30 mg/kg pārtikas aizstājēja.

                                          74640

                                          000117-81-7

                                          Ftālskābe, bis(2-etilheksil) esteris

                                          Drīkst izmantot tikai:

                                                      a)

                                                      kā plastifikatoru vairākkārt lietojamos materiālos un izstrādājumos, kas saskaras ar taukus nesaturošu pārtiku;

                                                      b)

                                                      kā tehniskā atbalsta vielu koncentrācijā līdz 0,1 % gatavā produktā.

                                             SML = 1,5 mg/kg pārtikas aizstājēja.

                                          74880

                                          000084-74-2

                                          Ftālskābe, dibutilesteris

                                          Drīkst izmantot tikai:

                                                      a)

                                                      kā plastifikatoru vairākkārt lietojamos materiālos un izstrādājumos, kas saskaras ar taukus nesaturošu pārtiku;

                                                      b)

                                                      kā tehniskā atbalsta vielu poliolefīnos koncentrācijā līdz 0,05 % gatavā produktā

                                             SML = 0,3 mg/kg pārtikas aizstājēja.

                                          75100

                                          068515-48-0
                                          028553-12-0

                                          Ftālskābe, diesteri ar primāru, piesātinātu C8-C10 sazarotu alkoholu, vairāk kā 60 % C9

                                          Drīkst izmantot tikai:

                                                      a)

                                                      kā plastifikatoru vairākkārt lietojamos materiālos un izstrādājumos;

                                                      b)

                                                      kā plastifikatoru vienreiz lietojamos materiālos un izstrādājumos, kas saskaras ar taukus nesaturošu pārtiku, izņemot mākslīgos maisījumus zīdaiņiem un mākslīgos papildu ēdināšanas maisījumus zīdaiņiem, kā definēts Direktīvā 91/321/EEK un produktos saskaņā ar Direktīvu 96/5/EK;

                                                      c)

                                                      kā tehniskā atbalsta vielu koncentrācijā līdz 0,1 % gatavā produktā.

                                             SML(T) = 9 mg/kg pārtikas aizstājēja (42).

                                          75105

                                          068515-49-1
                                          026761-40-0

                                          Ftālskābe, diesteri ar primāru, piesātinātu C9–C11 sazarotu alkoholu, vairāk kā 90 % C10

                                          Drīkst izmantot tikai:

                                                      a)

                                                      kā plastifikatoru vairākkārt lietojamos materiālos un izstrādājumos;

                                                      b)

                                                      kā plastifikatoru vienreiz lietojamos materiālos un izstrādājumos, kas saskaras ar taukus nesaturošu pārtiku, izņemot mākslīgos maisījumus zīdaiņiem un mākslīgos papildu ēdināšanas maisījumus zīdaiņiem, kā definēts Direktīvā 91/321/EEK un produktos saskaņā ar Direktīvu 96/5/EK;

                                                      c)

                                                      kā tehniskā atbalsta vielu koncentrācijā līdz 0,1 % gatavā produktā.

                                             SML(T) = 9 mg/kg pārtikas aizstājēja (42).

                                          79920

                                          009003-11-6
                                          106392-12-5

                                          Poli(etilēnpropilēn)glikols

                                          81500

                                          9003-39-8

                                          Polivinilpirolidons

                                          Atbilstoši V pielikuma specifikācijām.

                                          93760

                                          000077-90-7

                                          Tri-n-butilacetilcitrāts

                                          95020

                                          6846-50-0

                                          2,2,4-trimetil-1,3-pentanediol diisobutirāts

                                             SML = 5 mg/kg pārtikas. Izmantot tikai ar vienreiz lietojamiem cimdiem rokās.

                                          95420

                                          745070-61-5

                                          1,3,5-tris(2,2-dimetilpropanamido) benzols

                                             SML = 0,05 mg/kg pārtikas.”

                              b)

                              Attiecībā uz turpmāk minētajām piedevām tabulas 3. slejas “Nosaukums” un 4. slejas “Ierobežojumi un/vai specifikācijas” ierakstus aizstāj ar šādiem:

                                          Atsauces Nr.

                                          CAS Nr.

                                          Nosaukums

                                          Ierobežojumi un/vai specifikācijas

                                          (1)

                                          (2)

                                          (3)

                                          (4)

                                          “43480

                                          064365-11-3

                                          Aktīvā ogle

                                          Atbilstoši V pielikuma specifikācijām.

                                          45200

                                          001335-23-5

                                          Vara jodīds

                                             SML(T) = 5 mg/kg (7) (izteikts kā varš) un SML = 1 mg/kg (11) (izteikts kā jods)

                                          76845

                                          031831-53-5

                                          1,4-butāndiola poliesteris ar kaprolaktonu

                                          Jāievēro ierobežojumi atsauces Nr. 14260 un atsauces Nr. 13720.
                                          Atbilstoši V pielikuma specifikācijām.

                                          81760

                                          —

                                          Misiņa, bronzas, vara, nerūsējošā tērauda, alvas un vara, alvas un dzelzs sakausējumu pulveri, pārslas un šķiedras

                                             SML(T) = 5 mg/kg (7) (izteikts kā varš);

                                             SML = 48 mg/kg (izteikts kā dzelzs)

                                          88640

                                          008013-07-8

                                          Sojas pupu eļļa, epoksidēta

                                             SML= 60 mg/kg. Tomēr PVC starplikās, ko izmanto to stikla burku aizvākošanai, kurās ir mākslīgie maisījumi zīdaiņiem un mākslīgie papildu ēdināšanas maisījumi zīdaiņiem, kā definēts Komisijas Direktīvā 91/321/EEK vai kurās ir apstrādāta graudaugu pārtika un bērnu pārtika zīdaiņiem un maziem bērniem, kā definēts Direktīvā 96/5/EK, SML ir samazināts līdz 30 mg/kg.
                                          Atbilstoši V pielikuma specifikācijām.”

                              c)

                              Svītro šādu piedevu:

                                          Atsauces Nr.

                                          CAS Nr.

                                          Nosaukums

                                          Ierobežojumi un/vai specifikācijas

                                          (1)

                                          (2)

                                          (3)

                                          (4)

                                          “35760

                                          001309-64-4

                                          Antimona trioksīds

                                             SML = 0,04 mg/kg (39) (izteikts kā antimons)”

                  2)

                  B daļu groza šādi:

                              a)

                              Iekļauj šādas piedevas atbilstošā numerācijas kārtībā:

                                          Atsauces Nr.

                                          CAS Nr.

                                          Nosaukums

                                          Ierobežojumi un/vai specifikācijas

                                          (1)

                                          (2)

                                          (3)

                                          (4)

                                          “35760

                                          001309-64-4

                                          Antimona trioksīds

                                             SML = 0,04 mg/kg (39) (izteikts kā antimons)

                                          47500

                                          153250-52-3

                                          N,N′-dicikloheksil-2,6-naftalēndikarboksamīds

                                             SML = 5 mg/kg

                                          72081/10

                                          —

                                          Naftas ogļūdeņraža sveķi (hidrogenēti)

                                             SML = 5 mg/kg (1) un atbilstoši V pielikuma specifikācijām

                                          93970

                                          —

                                          Triciklodekandimetanol bis(heksahidroftalāts)

                                             SML = 0,05 mg/kg”

                              b)

                              Attiecībā uz turpmāk minētajām piedevām tabulas 3. slejas “Nosaukums” un 4. slejas “Ierobežojumi un/vai specifikācijas” ierakstus aizstāj ar šādiem:

                                          Atsauces Nr.

                                          CAS Nr.

                                          Nosaukums

                                          Ierobežojumi un/vai specifikācijas

                                          (1)

                                          (2)

                                          (3)

                                          (4)

                                          “47600

                                          084030-61-5

                                          Di-n-dodecilalvas bis(izooktilmerkaptoacetāts)

                                             SML(T) = 0,05 mg/kg pārtikas (41) (izteikts kā mono-n-dodecilalvas tris(isooctil merkaptoacetāta), di-n-dodecilalvas bis(izooctilmerkaptoacetāta), mono-dodecilalvas trihlorīda un di-dodecilalvas dihlorīda summa), kas izteikts kā mono- un di-dodecilalvas hlorīda summa

                                          67360

                                          067649-65-4

                                          Mono-n-dodecilalvas tri(izooktilmerkaptoacetāts)

                                             SML(T) = 0,05 mg/kg pārtikas (41) (izteikts kā mono-n-dodecilalvas trīs (isooctil merkaptoacetāta), di-n-dodecilalvas bis (izooctilmerkaptoacetāta), mono-dodecilalvas trihlorīda un di-dodecilalvas dihlorīda summa), kas izteikts kā mono- un di-dodecilalvas hlorīda summa”

                              c)

                              Svītro šādas piedevas:

                                          Atsauces Nr.

                                          CAS Nr.

                                          Nosaukums

                                          Ierobežojumi un/vai specifikācijas

                                          (1)

                                          (2)

                                          (3)

                                          (4)

                                          “67180

                                          —

                                          Maisījums: (50 % w/w) ftālskābes n-decil-n-oktilesteris, (25 % w/w) ftālskābes di-n-decilesteris, (25 % w/w) ftālskābes di-n-oktilesteris

                                             SML = 5 mg/kg (1)

                                          76681

                                          —

                                          policiklopentadiēns, hidrogenēts

                                             SML = 5 mg/kg (1)”

      IV PIELIKUMS

            “IVa PIELIKUMS
            LIPOFĪLĀS VIELAS, KURĀM PIEMĒRO FRF

                        Atsauces Nr.

                        CAS Nr.

                        Nosaukums

                        31520

                        061167-58-6

                        Akrilskābe, 2-terc-butil-6-(3-terc-butil-2-hidroksi-5-metilbenzil)-4-metilfenilesteris

                        31530

                        123968-25-2

                        Akrilskābe, 2,4-di-terc-pentil-6-[1-(3,5-di-terc-pentil-2-hidroksifenil)etil]fenilesteris

                        31920

                        000103-23-1

                        Adipīnskābe, bis(2-etilheksil) esteris

                        38240

                        000119-61-9

                        Benzofenons

                        38515

                        001533-45-5

                        4,4′-bis(2-benzoksazolil)stilbēns

                        38560

                        007128-64-5

                        2,5-bis(5-terc-butil-2-benzoksazolil)tiofēns

                        38700

                        063397-60-4

                        Bis(2-karbobutoksietil)alvas-bis(izooktilmerkaptoacetāts)

                        38800

                        032687-78-8

                        N,N’-bis(3-(3,5-di-terc-butil-4-hidroksifenil)propionil)hidrazīds

                        38810

                        080693-00-1

                        Bis(2,6-di-terc-butil-4-metilfenil)pentaeritritoldifosfīts

                        38820

                        026741-53-7

                        Bis(2,4-di-terc-butilfenil) pentaeritritoldifosfīts

                        38840

                        154862-43-8

                        Bis(-2,4-dikumilfenil) pentaeritritoldifosfīts

                        39060

                        035958-30-6

                        1,1-bis(2-hidroksi-3,5-di-terc-butilfenil)etāns

                        39925

                        129228-21-3

                        3,3-bis(metoksimetil)-2,5-dimetilheksāns

                        40000

                        000991-84-4

                        2,4-bis(oktilmerkapto)-6-(4-hidroksi-3,5-di-terc-bitilanilīn)-1,3,5-triazīns

                        40020

                        110553-27-0

                        2,4-bis(oktiltiometil)-6-metilfenols

                        40800

                        013003-12-8

                        4,4’-butilidēna-bis(6-terc-butil-3-metilfenil-ditridecilfosfīts)

                        42000

                        063438-80-2

                        (2-karbobutoksietil)tin-tris(izooktilmerkaptoacetāts)

                        45450

                        068610-51-5

                        p-Krezol-diciklopentadiēna-izobutilēns, kopolimērs

                        45705

                        166412-78-8

                        1,2-cikloheksāndikarbonskābe, diizononilesteris

                        46720

                        004130-42-1

                        2,6-di-terc-butil-4-etilfenols

                        47540

                        027458-90-8

                        Di-terc-dodecil disulfīds

                        47600

                        084030-61-5

                        Di-n-dodecilalvas bis(izooktilmerkaptoacetāts)

                        48800

                        000097-23-4

                        2,2’-dihidroksi-5,5’-dihlordifenilmetāns

                        48880

                        000131-53-3

                        2,2’-dihidroksi-4-metoksibenzofenons

                        49485

                        134701-20-5

                        2,4-dimetil-6-(1-metilpentadecil)-fenols

                        49840

                        002500-88-1

                        Dioktadecildisulfīds

                        51680

                        000102-08-9

                        N,N’-difeniltiourīnviela

                        52320

                        052047-59-3

                        2-(4-dodecilfenil)indols

                        53200

                        023949-66-8

                        2-etoksi-2’-etiloksanilīds

                        54300

                        118337-09-0

                        2,2′-etilidēnbis(4,6-di-terc-butilfenil) fluorfosfonīts

                        59120

                        023128-74-7

                        1,6-heksametilēn-bis(3-(3,5-di-terc-butil-4-hidroksifenil)propionamīds)

                        59200

                        035074-77-2

                        1,6-heksametilēn-bis(3-(3,5-di-terc-butil-4-hidroksifenil)propionāts)

                        60320

                        070321-86-7

                        2-[2-hidroksi-3,5-bis(1,1-dimetilbenzil)fenil]benzotriazols

                        60400

                        003896-11-5

                        2-(2’-hidroksi-3’-terc-butil-5’-metilfenil)-5-hlorbenzotriazols

                        60480

                        003864-99-1

                        2-(2’-hidroksi-3,5’-di-terc-butilfenil)-5-hlorbenzotriazols

                        61280

                        003293-97-8

                        2-hidroksi-4-n-heksiloksibenzofenons

                        61360

                        000131-57-7

                        2-hidroksi-4-metoksibenzofenons

                        61600

                        001843-05-6

                        2-hidroksi-4-n-oktiloksibenzofenons

                        66360

                        085209-91-2

                        2-2’-metilēna bis(4,6-di-terc-butil-fenil)nātrija fosfāts

                        66400

                        000088-24-4

                        2,2’-metilēna bis(4-etil-6-terc-butilfenols)

                        66480

                        000119-47-1

                        2,2’-metilēna bis(4-metil-6-terc-butilfenols)

                        66560

                        004066-02-8

                        2,2′-metilēna bis(4-metil-6-cikloheksilfenols)

                        66580

                        000077-62-3

                        2,2′-metilēna bis(4-metil-6-(1-metil-cikloheksil) fenols)

                        68145

                        080410-33-9

                        2,2′,2″-nitrilo[trietil tris(3,3′,5,5′-tetra-terc-butil-1,1′-bi-fenil-2,2′-diil)fosfīts]

                        68320

                        002082-79-3

                        Oktadecil 3-(3,5-di-terc-butil-4-hidroksilfenil)propionāts

                        68400

                        010094-45-8

                        Oktadecilerukamīds

                        69840

                        016260-09-6

                        Oleilpalmitamīds

                        71670

                        178671-58-4

                        Pentaeritritol tetrakis (2-ciano-3,3-difenilakrilāts)

                        72081/10

                        —

                        Naftas ogļūdeņraža sveķi (hidrogenēti)

                        72160

                        000948-65-2

                        2-Fenilīndols

                        72800

                        001241-94-7

                        Fosforskābe, difenil 2-etilheksilesteris

                        73160

                        —

                        Fosforskābe, mono- un di-n-alkil (C16 un C18) esteri

                        74010

                        145650-60-8

                        Fosforpaskābe, bis(2,4-di-terc-butil-6-metilfenil) etilesteris

                        74400

                        —

                        Fosforpaskābe, tris(nonil- un/vai dinonilfenil) esteris

                        76866

                        —

                        Poliesteri no 1,2-propāndiola un/vai 1,3- un/vai 1,4-butāndiola un/vai polipropilēnglikola ar adipīnskābi, arī inaktivēti ar etiķskābi vai taukskābi C12–C18 vai n-oktanolu un/vai n-dekanolu

                        77440

                        —

                        Polietilēnglikola dirīcinoleāts

                        78320

                        009004-97-1

                        Polietilēnglikola monorīcinoleāts

                        81200

                        071878-19-8

                        Poli[6-[(1,1,3,3-tetrametilbutil)amino]-1,3,5,-triazīna-2,4-diil]-[2,2,6,6-tetrametil-4-piperidil)-imino]heksametilēna[(2,2,6,6-tetrametil-4-piperidil)imino]

                        83599

                        068442-12-6

                        Oleīnskābes, 2-merkaptoetilestera un dihlordimetilalvas, nātrija sulfīda un trihlormetilalvas reakcijas produkti

                        83700

                        000141-22-0

                        Rīcinolskābe

                        84800

                        000087-18-3

                        Salicilskābe, 4-terc-butilfenilesteris

                        92320

                        —

                        Glikolskābes tetradecil-polietilēnglikola(EO=3-8)ēteris

                        92560

                        038613-77-3

                        Tetrakis(2,4-di-terc-butil-fenil)-4-4’-bifenililēna difosfonīts

                        92700

                        078301-43-6

                        2,2,4,4-tetrametil-20-(2,3-epoksipropil)-7-oksa-3,20-diazadispiro[5.1.11.2]-heneikozān-21-ona polimērs

                        92800

                        000096-69-5

                        4,4’-tiobis(6-terc-butil-3-metilfenols)

                        92880

                        041484-35-9

                        Tiodietanola bis(3-(3,5-di-terc-butil-4-hidroksifenil)propionāts

                        93120

                        000123-28-4

                        Tiodiopropionskābe, didodecilesteris

                        93280

                        000693-36-7

                        Tiodiopropionskābe, dioktadecilesteris

                        95270

                        161717-32-4

                        2,4,6-tris(terc-butil)fenil 2-butil-2-etil-1,3-propāndiolfosfāts

                        95280

                        040601-76-1

                        1,3,5-tris(4-terc-butil-3-hidroksi-2,6-dimetilbenzil)-1,3,5-triazīna-2,4,6(1H,3H,5H)-trions

                        95360

                        027676-62-6

                        1,3,5-tris(3,5-di-terc-butil-4-hidroksibenzil)-1,3,5-triazīna-2,4,6(1H,3H,5H)-trions

                        95600

                        001843-03-4

                        1,1,3-tris(2-metil-4-hidroksi-5-terc-butilfenil)butāns”

      V PIELIKUMS
      Direktīvas 2002/72/EK V pielikumu groza šādi:

                  1)

                  A daļu aizstāj ar šādu:
                  “A daļa:   Vispārīgas specifikācijas
                  Plastmasas materiāli un izstrādājumi nedrīkst izdalīt pirmējos aromātiskos amīnus nosakāmā daudzumā (DL = 0,01 mg/kg pārtikas vai pārtikas aizstājēja). Šis ierobežojums neattiecas uz II un III pielikuma sarakstā iekļauto pirmējo aromātisko amīnu migrāciju.”

                  2)

                  B daļā iekļauj šādas specifikācijas atbilstošā numerācijas kārtībā:

                              Atsauces Nr.

                              CITAS SPECIFIKĀCIJAS

                              “42080

                              Melnā ogle

                                 Specifikācijas:

                                          —

                                          Ekstrahējams toluols: ne vairāk kā 0,1 %, ko nosaka saskaņā ar ISO metodi 6209.

                                          —

                                          Cikloheksāna ekstrakta UV absorbcija pie 386 nm: < 0,02 AU 1 cm šūnai vai < 0,1 AU 5 cm šūnai, ko nosaka saskaņā ar vispārīgi atzītu analīzes metodi.

                                          —

                                          Benzopirēna saturs: maks. 0,25 mg/kg melnās ogles.

                                          —

                                          Maksimālais melnās ogles izmantojuma līmenis polimērā: 2,5 % w/w.

                              72081/10

                              Naftas ogļūdeņraža sveķi (hidrogenēti)

                                 Specifikācijas:

                              Hidrogenētus naftas ogļūdeņraža sveķus ražo, katalītiski vai termiski polimerizējot alifātisku, aliciklisku un/vai monobenzēnu arilalkēna veidu diēnus un olefīnus no destilātiem, kas rodas no naftas pēc krekinga, ar viršanas diapazonu ne vairāk kā 220 °C, kā arī no tīriem monomēriem destilācijas plūsmā, kam secīgi seko destilācija, hidrogenēšana un papildu apstrāde.

                                 Īpašības:

                                          Viskozitāte: > 3 Pa.s pie 120 °C.

                                          Mīkstēšanas temperatūra: > 95 °C kā noteikts ar ASTM metodi E 28-67.

                                          Broma skaitlis: < 40 (ASTM D1159).

                                          Krāsa 50 % šķīdumam toluolā < 11 pēc Gardnera skalas.

                                          Aromāta monomēra atliekas ≤ 50 ppm.

                              76845

                              1,4-butāndiola ar kaprolaktonu poliesteris
                              MW frakcija < 1 000 ir mazāka nekā 0,5 % (w/w)

                              81500

                              Polivinilpirolidons
                              Vielai jāatbilst Komisijas Direktīvā 96/77/EK (1) noteiktajiem tīrības kritērijiem.

                              88640

                              Sojas pupu eļļa, epoksidēta
                              Oksirāns < 8 %, joda skaitlis < 6

         (1)  OV L 339, 30.12.1996., 1. lpp.”

      VI PIELIKUMS
      Direktīvas 2002/72/EK VI pielikumu groza šādi:

                  1)

                  8. piezīmi aizstāj ar šādu:

                              “(8)

                                 SML(T) šajā konkrētajā gadījumā nozīmē to, ka ierobežojumu nedrīkst pārsniegt par to vielu migrācijas summu, kas minētas ar atsauces Nr.: 24886, 38000, 42400, 62020, 64320, 66350, 67896, 73040, 85760, 85840, 85920 un 95725.”

                  2)

                  Pievieno šādu 41. un 42. piezīmi:

                              “(41)

                                 SML(T) šajā konkrētajā gadījumā nozīmē to, ka ierobežojumu nedrīkst pārsniegt par to vielu migrācijas summu, kas minētas ar atsauces Nr.: 47600, 67360.

                              (42)

                                 SML(T) šajā konkrētajā gadījumā nozīmē to, ka ierobežojumu nedrīkst pārsniegt par to vielu migrācijas summu, kas minētas ar atsauces Nr.: 75100 un 75105.”

      VII PIELIKUMS

            “VIa PIELIKUMS
            ATBILSTĪBAS DEKLARĀCIJA
            Šīs direktīvas 9. pantā minētajā rakstveida deklarācijā jāietver šāda informācija:

                        1.

                        nosaukums un adrese uzņēmumam, kurš ražo vai importē plastmasas materiālus vai izstrādājumus, kā arī šo materiālu un izstrādājumu ražošanai paredzētās vielas;

                        2.

                        materiālu, izstrādājumu vai šo materiālu un izstrādājumu ražošanai paredzēto vielu identitāte;

                        3.

                        deklarācijas datums;

                        4.

                        apliecinājums, ka plastmasas materiāli vai izstrādājumi atbilst attiecīgajām prasībām, kas noteiktas šajā direktīvā un Regulā (EK) Nr. 1935/2004;

                        5.

                        pienācīga informācija par tām izmantotajām vielām, kurām saskaņā ar šo direktīvu ir noteikti ierobežojumi un/vai specifikācijas, lai ļautu apakšuzņēmējiem nodrošināt atbilstību šiem ierobežojumiem;

                        6.

                        pienācīga informācija par vielām, uz kurām attiecas ierobežojumi pārtikā, kuri izriet no izmēģinājumos iegūtiem datiem vai teorētiskiem aprēķiniem par to īpatnējās migrācijas līmeni, un, vajadzības gadījumā, tīrības kritēriji saskaņā ar Direktīvu 95/31/EK, Direktīvu 95/45/EK un Direktīvu 96/77/EK, lai šo materiālu un izstrādājumu lietotāji varētu ievērot attiecīgos Kopienas noteikumus vai, ja tādu nav, valsts noteikumus pārtikas jomā;

                        7.

                        materiāla vai izstrādājuma lietošanas specifikācijas, piemēram:

                                    i)

                                    tās pārtikas veids(-i), ar kuru materiālam vai izstrādājumam paredzēts saskarties;

                                    ii)

                                    laiks un temperatūra apstrādei un uzglabāšanai saskarē ar pārtiku;

                                    iii)

                                    saskarē ar pārtiku esošā virsmas laukuma attiecība pret tilpumu, ko izmanto, lai noteiktu materiāla vai izstrādājuma atbilstību;

                        8.

                        apstiprinājums par to, ka materiāls vai izstrādājums atbilst šīs direktīvas 7.a panta 2., 3. un 4. punkta prasībām, ja vairākslāņu plastmasas materiālā vai izstrādājumā ir izmantota plastmasas funkcionālā barjera;

                  Rakstiskajai deklarācijai jāļauj viegli identificēt materiālus vai izstrādājumus vai vielas, par kurām tā ir izsniegta, un šī deklarācija ir jāatjauno, ja būtiskas pārmaiņas ražošanā izraisa izmaiņas migrācijā vai ja ir pieejama jauna zinātniskā informācija.”

      VIII PIELIKUMS
      Direktīvas 85/572/EEK Pielikumu groza šādi:

                  1)

                  3. punktu aizstāj ar šādu:

                              “3.

                              Ja aiz “X” seko slīpsvītra un skaitlis, migrācijas testu rezultāts ir jādala ar norādīto skaitli. Noteiktas taukus saturošas pārtikas gadījumā šo pieņemto skaitli, sauktu par “D aizstājēja samazinājuma koeficientu” (DRF), izmanto, lai ņemtu vērā to, ka aizstājēja ekstrahēšanas spēja salīdzinājumā ar pārtiku ir lielāka.”

                  2)

                  Iekļauj šādu 4.a punktu:

                              “4.a.

                              Ja aiz “X” seko burts (b) iekavās, minētais tests ir jāveic ar 50 % etanolu (v/v).”

                  3)

                  Tabulā 07. iedaļu aizstāj ar šādu:

                              “07

                                 Piena produkti

                              07.01

                              Piens:

                                          A.

                                          Pilnpiens

                              X(b)

                                          B.

                                          Iebiezināts piens

                              X(b)

                                          C.

                                          Vājpiens vai daļēji nokrejots piens

                              X(b)

                                          D.

                                          Sausais piens

                              07.02

                              Raudzēts piens, piemēram, jogurts, paniņas un līdzīgi produkti

                              X

                              X(b)

                              07.03

                              Saldais krējums un skābais krējums

                              X(a)

                              X(b)

                              07.04

                              Sieri:

                                          A.

                                          Vesels siers ar neēdamu mizu

                                          B.

                                          Visi pārējie sieri

                              X(a)

                              X(a)

                              X/3*

                              07.05

                              Siera ferments

                                          A.

                                          Šķidrā vai viskozā veidā

                              X(a)

                              X(a)

                                          B.

                                          Pulverī vai kaltēts”


title: Komisijas Direktīva 1999/55/EK (1999. gada 1. jūnijs), ar ko tehnikas attīstībai pielāgo padomes Direktīvu 77/536/EEK, kura attiecas uz lauksaimniecības un mežkopības riteņtraktoru apgāšanās aizsargkonstrukcijāmDokuments attiecas uz EEZ.

text:
Avis juridique important

|

31999L0055

Official Journal L 146 , 11/06/1999 P. 0028 - 0030

Komisijas Direktīva 1999/55/EK(1999. gada 1. jūnijs),ar ko tehnikas attīstībai pielāgo Padomes Direktīvu 77/536/EEK, kura attiecas uz lauksaimniecības un mežkopības riteņtraktoru apgāšanās aizsargkonstrukcijām(dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1974. gada 4. marta Direktīvu 74/150/EEK par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru tipa apstiprinājumu1, kurā jaunākie grozījumi izdarīti ar Eiropas Parlamenta un Padomes Direktīvu 97/54/EK2, un jo īpaši tās 11. pantu,ņemot vērā Padomes 1977. gada 28. jūnija Direktīvu 77/536/EEK par dalībvalstu tiesību aktu tuvināšanu attiecībā uz lauksaimniecības vai mežkopības riteņtraktoru apgāšanās aizsargkonstrukcijām3, kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 11. pantu,(1) tā kā, lai uzlabotu drošību, ņemot vērā, ka traktoru dažādība tirgū ir arvien lielāka, pašreiz vajadzīgi noteikumi, lai nodrošina vienādu attieksmi pret traktoriem ar grozāmo vadītāja vietu, tas ir, ar grozāmo sēdekli un stūres ratu, kuri konstruēti tā, lai dažādotu darbības un uzlabotu darbarīku uzraudzību;(2) tā kā pasākumi apgāšanās aizsargkonstrukciju testēšanai būtu jāsaskaņo ar pasākumiem, kas noteikti Ekonomiskās sadarbības un attīstības organizācijas (ESAO) 3. kodeksā attiecībā uz lauksaimniecības traktoru aizsardzības konstrukciju oficiālo testēšanu (dinamiskie testi);(3) tā kā šajā direktīvā paredzētie pasākumi ir saskaņā ar atzinumu, ko sniegusi Komiteja pielāgošanai tehnikas attīstībai, ko izveidoja ar Direktīvas 74/150/EEK 12. pantu,IR PIEŅĒMUSI ŠO DIREKTĪVU.1. pantsAr šo Direktīvas 77/536/EEK I, II un III pielikumu groza, kā parādīts šīs direktīvas pielikumā.2. pants1. No 2000. gada 1. jūlija dalībvalstis nedrīkst- atteikties piešķirt EK tipa apstiprinājumu, izdot Direktīvas 74/150/EEK 10. panta 1. punkta trešajā ievilkumā paredzēto dokumentu vai piešķirt valsts tipa apstiprinājumu attiecībā uz jebkuru traktora tipu vai- aizliegt nodot traktorus ekspluatācijā,ja minētie traktori atbilst ar šo direktīvu grozītās Direktīvas 77/536/EEK prasībām.2. No 2001. gada 1. janvāra dalībvalstis- vairs nedrīkst izdod Direktīvas 74/150/EEK 10. panta 1. punkta trešajā ievilkumā paredzēto dokumentu attiecībā ne uz vienu traktora tipu, kas neatbilst ar šo direktīvu grozītās Direktīvas 77/536/EEK prasībām,- var atteikties piešķirt valsts tipa apstiprinājumu attiecībā uz traktoru tipu, kas neatbilst ar šo direktīvu grozītās Direktīvas 77/536/EEK prasībām.3. pants1. Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2000. gada 30. jūnijam izpildītu šīs direktīvas prasības. Par to dalībvalstis tūlīt informē Komisiju.Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarīt šādas atsauces.2. Dalībvalstis dara Komisijai zināmus tiesību aktu svarīgākos noteikumus, ko tās pieņēmušas jomā, uz kuru attiecas šī direktīva.4. pantsŠī direktīva stājas spēkā 20. dienā pēc tās publicēšanas Eiropas Kopienu Oficiālajā Vēstnesī.5. pantsŠī direktīva ir adresēta dalībvalstīm.Briselē, 1999. gada 1. jūnijāKomisijas vārdā Komisijas loceklisMartin BangemannPIELIKUMSDirektīvas 77/536/EEK I, II un III pielikumu groza šādi.1. Minētās direktīvas I pielikuma 2.2. punktu papildina ar šādu trešo ievilkumu:"- attiecībā uz traktoriem ar grozāmo vadītāja vietu (t.i., ar grozāmo sēdekli un stūres ratu) vai traktoriem, kas aprīkoti ar papildu sēdekļiem, piemēro tikai III pielikuma B daļā aprakstīto testa metodi."2. Minētās direktīvas II pielikumu papildina ar šādu 3.1.1.5. punktu:"3.1.1.5. Traktors ar grozāmo vadītāja vietu (t.i., ar grozāmo sēdekli un stūres ratu) pirmo triecienu saņem gareniski no smagākā gala (kurā ir vairāk nekā 50 % no traktora masas). Pēc tam veic saspiešanas testu no tā paša gala. Otrais trieciens ir no vieglākā gala, un trešais trieciens - no sāniem. Visbeidzot no vieglākā gala veic otru saspiešanas testu."3. Šādi groza III pielikuma B daļu:a) 1.3.1. punkta otrās daļas beigās pievieno šādu tekstu: "Attiecībā uz traktoru ar grozāmo vadītāja vietu (tai., ar grozāmo sēdekli un stūres ratu) trieciena punktu nosaka attiecībā pret traktora vidus plaknes un tai perpendikulārās plaknes krustošanās taisni, kas šķērso punktu, kurš atrodas vienādā attālumā no abu sēdekļu atskaites punktiem";b) pievieno šādu 2.2.11., 2.2.12. un 2.2.13. punktu:"2.2.11. Attiecībā uz traktoru ar grozāmo vadītāja vietu (tai., ar grozāmo sēdekli un stūres ratu) atstarpi veido divu brīvo atstarpju summa, kas atbilst stūres rata un sēdekļa diviem stāvokļiem.2.2.12. Attiecībā uz traktoru, kuru var aprīkot ar papildu sēdekļiem, testus balsta uz summāro atstarpi starp sēdekļu atskaites punktiem visiem iespējamiem sēdekļu stiprinājuma variantiem. Apgāšanās aizsargkonstrukcija nedrīkst iespiesties summārajā atstarpē no dažādiem sēdekļa atskaites punktiem.2.2.13. Ja pēc testa veikšanas piedāvā jaunu sēdekļu izvietojumu, veic aprēķinus, lai noteiktu, vai atstarpe no jauno sēdekļa atskaites punkta pilnībā iekļaujas iepriekš noteiktajā summārajā atstarpē. Ja tas tā nav, jāveic jauns tests."1 OV L 84, 28.3.1974., 10. lpp.2 OV L 277, 10.10.1997., 24. lpp.3 OV L 220, 29.8.1977., 1. lpp.


title: Komisijas Direktīva (1975. gada 25. jūlijs), ar ko tehnikas attīstībai pielāgo Padomes Direktīvu 71/320/EEK (1971. gada 26. jūlijs) par dalībvalstu tiesību aktu tuvināšanu attiecībā uz noteiktu kategoriju mehānisko transportlīdzekļu un to piekabju bremžu iekārtām

text:
Svarīgs juridisks paziņojums

|

31975L0524

Oficiālais Vēstnesis L 236 , 08/09/1975 Lpp. 0003 - 0016 Speciālizdevums somu valodā: Nodaļa 13 Sējums 4 Lpp. 0161  Speciālizdevums grieķu valodā Nodaļa 13 Sējums 3 Lpp. 0130  Speciālizdevums zviedru valodā: Nodaļa 13 Sējums 4 Lpp. 0161  Speciālizdevums spāņu valodā: Nodaļa 13 Sējums 4 Lpp. 0157  Speciālizdevums portugāļu valodā Nodaļa 13 Sējums 4 Lpp. 0157

		Komisijas Direktīva(1975. gada 25. jūlijs),ar ko tehnikas attīstībai pielāgo Padomes Direktīvu 71/320/EEK (1971. gada 26. jūlijs) par dalībvalstu tiesību aktu tuvināšanu attiecībā uz noteiktu kategoriju mehānisko transportlīdzekļu un to piekabju bremžu iekārtām(75/524/EEK)EIROPAS KOPIENU KOMISIJAņemot vērā Eiropas Ekonomikas kopienas dibināšanas līgumu,ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Aktu [2], kas pievienots Līgumam par jaunu dalībvalstu pievienošanos EEK un EAEK, kas parakstīts Briselē 1972. gada 22. janvārī, un jo īpaši tā 11., 12. un 13. punktu,ņemot vērā Padomes Direktīvu 71/320/EEK (1971. gada 26. jūlijs) par dalībvalstu tiesību aktu tuvināšanu attiecībā uz noteiktu kategoriju mehānisko transportlīdzekļu un to piekabju bremžu iekārtām [3], kurā jaunākie grozījumi izdarīti ar Aktu [4], kas pievienots Līgumam par jaunu dalībvalstu pievienošanos EEK un EAEK, kas parakstīts Briselē 1972. gada 22. janvārī, un jo īpaši tā 5. punktu,tā kā 1974. gada 11. februāra Direktīvā Nr. 74/132/EEK [5]Komisija pieņēma noteikumus, ar kuriem tehnikas attīstībai pielāgo iepriekšminēto Padomes 1971. gada 26. jūlija direktīvu; tā kā šie noteikumi attiecas tikai uz bremžu spēka regulatoriem, bet ne uz to savietojamības nosacījumiem; tā kā, lai novērstu tādu sakabināto transportlīdzekļu (velkošo un velkamo transportlīdzekļu) projektēšanu, kuri nesniedz drošību no bremžu sistēmu viedokļa, uz šiem transportlīdzekļiem jāattiecina velkošo un velkamo transportlīdzekļu savietojamības noteikumi; tā kā tehnikas attīstība tagad dod iespēju ne tikai pieņemt savietojamības noteikumus, bet arī tos pareizi ieviest;tā kā, pieņemot noteikumus par savietojamības nosacījumiem, izdarāmi grozījumi noteikumos par iekārtu, kas ļauj pielāgot bremžu sistēmu slodzei, kas aplūkota Padomes Direktīvas Nr. 74/132/EEK pielikumā;tā kā noteikumi, kas attiecas uz riteņu pretbloķēšanas sistēmām, tiks pieņemti vēlāk; tā kā, kamēr šie noteikumi nav stājušies spēkā, uz visu kategoriju transportlīdzekļiem, izņemot O1 un O2 kategorijas transportlīdzekļus, jāattiecina šīs direktīvas noteikumi, pat ja šie transportlīdzekļi ir aprīkoti ar riteņu pretbloķēšanas ierīcēm;tā kā šī direktīva paredz grozīto noteikumu agrāku stāšanos spēkā un tā kā tādēļ vairs nav vajadzīgs uzturēt spēkā Komisijas Direktīvas Nr. 74/132/EEK 2. panta 2. un 3. punkta noteikumus;tā kā šīs direktīvas noteikumi ir saskaņā ar Komitejas atzinumu to direktīvu pielāgošanai tehnikas attīstībai, kuras attiecas uz tehnisko šķēršļu novēršanu tirdzniecībā mehānisko transportlīdzekļu nozarē,IR PIEŅĒMUSI ŠO DIREKTĪVU.1. pantsKomisijas Direktīvas 74/132/EEK (1974. gada 11. februāris), ar ko tehnikas attīstībai pielāgo Padomes 1971. gada 26. jūlija Direktīvu par dalībvalstu tiesību aktu tuvināšanu attiecībā uz noteiktu kategoriju mehānisko transportlīdzekļu un to piekabju bremžu iekārtām, 2. panta 2. un 3. punkts tiek atcelts no dienas, kad stājas spēkā šī direktīva.2. pants1. Padomes Direktīvas 71/320/EEK (1971. gada 26. jūlijs) par dalībvalstu tiesību aktu tuvināšanu attiecībā uz noteiktu kategoriju mehānisko transportlīdzekļu un to piekabju bremžu iekārtām, kurā jaunākie grozījumi izdarīti ar Komisijas 1974. gada 11. februāra Direktīvu 74/132/EEK, I, II un IX pielikumu groza saskaņā ar šīs direktīvas pielikumu.2. Kamēr nav stājušās spēkā īpašās prasības par riteņu pretbloķēšanas sistēmām, šīs direktīvas nosacījumi attiecas uz tiem M1, M2, M3, N1, N2, N3, O3 un O4 kategorijas transportlīdzekļiem, kuri ir aprīkoti ar šīm sistēmām.3. pants1. Neviena dalībvalsts no 1976. gada 1. janvāra bremžu iekārtu dēļ nevar:- atteikties piešķirt EEK tipa apstiprinājumu, izdot Padomes Direktīvas 70/156/EEK 10. panta 1. punkta pēdējā ievilkumā minēto dokumentu vai piešķirt valsts tipa apstiprinājumu kādam transportlīdzekļa tipam, vai- aizliegt nodot transportlīdzekļus ekspluatācijā,ja šā tipa transportlīdzekļa vai šo tipu transportlīdzekļu bremžu iekārtas atbilst noteikumiem Padomes 1971. gada 26. jūlija Direktīvā 71/320/EEK, kurā jaunākie grozījumi izdarīti ar šo direktīvu.2. No 1976. gada 1. oktobra dalībvalstis:- var neizsniegt dokumentu, kas paredzēts Padomes 1970. gada 6. februāra Direktīvas 70/156/EEK 10. panta 1. punkta pēdējā ievilkumā, tāda tipa transportlīdzeklim, kura bremžu iekārtas neatbilst noteikumiem Padomes 1971. gada 26. jūlija Direktīvā 71/320/EEK, kurā jaunākie grozījumi izdarīti ar šo direktīvu,- var atteikties piešķirt valsts tipa apstiprinājumu tāda tipa transportlīdzeklim, kura bremžu iekārtas neatbilst ar šo direktīvu grozītās Padomes 1971. gada 26. jūlija Direktīvas 71/320/EEK noteikumiem.3. No 1976. gada 1. oktobra dalībvalstis var aizliegt tādu transportlīdzekļu ekspluatāciju, kuru bremžu iekārtas neatbilst noteikumiem Padomes 1971. gada 26. jūlija Direktīvā 71/320/EEK, kurā jaunākie grozījumi izdarīti ar šo direktīvu.4. Dalībvalstis pieņem un publicē noteikumus, kas vajadzīgi, lai līdz 1976. gada 1. janvārim izpildītu šīs direktīvas prasības, un tūlīt par to informē Komisiju.4. pantsŠī direktīva ir adresēta dalībvalstīm.Briselē 1975. gada 25. jūlijāKomisijas vārdā —priekšsēdētājsFrançois–Xavier Ortoli[1] OV L 42, 23.2.1970., 1. lpp.[2] OV L 73, 27.3.1972., 115. un 157. lpp.[3] OV L 202, 6.9.1971., 37. lpp.[4] OV L 73, 27.3.1972., 118., 119. un 158. lpp.[5] OV L 74, 19.3.1974., 7. lpp.--------------------------------------------------PIELIKUMSGrozījumi Padomes 1971. gada 26. jūlija Direktīvas 71/320/EEK pielikumosI PIELIKUMS: DEFINĪCIJAS, PRASĪBAS, UZBŪVE UN MONTĀŽAPielikuma 2.2.1.12.2. punktu groza šādi: "Par hidrauliskā pievada sistēmas kādas daļas defektu vadītājs tiek informēts ar ierīces palīdzību, kurai ir sarkana indikatorlampiņa, kas iedegas, iedarbinot bremžu iekārtu. Tomēr ir pieļaujama tāda ierīce, kurai ir sarkana indikatorlampiņa, kas iedegas, kad šķidruma līmenis tās tvertnēs samazinās līdz ražotāja norādītajam lielumam. Indikatorlampiņa ir saskatāma arī dienas gaismā; vadītājam jābūt iespējai viegli pārbaudīt vai šī indikatorlampiņa ir apmierinošā stāvoklī. Ierīces sastāvdaļas defekts neizraisa konkrētās bremžu iekārtas efektivitātes vispārēju zudumu."II PIELIKUMS:BREMŽU PĀRBAUDE UN BREMŽU IEKĀRTU DARBĪBAS RĀDĪTĀJIPielikuma 1.1.3.4. punktu groza šādi:"Neierobežojot 1.1.4.2. punkta prasības, ceļam ir segums, kas nodrošina labu saķeri."Aiz 1.1.4.1. punkta pievieno šādu punktu:"1.1.4.2. M1, M2, M3, N1, N2, N3, O3 un O4 kategorijas transportlīdzekļu darbība uz ceļa seguma, kam saķeres apstākļi ir sliktāki, atbilst pielikumā minētajiem nosacījumiem."Papildinājums (Skatīt 1.1.4.2. punktu):BREMZĒŠANAS SPĒKA SADALE PA TRANSPORTLĪDZEKĻA ASĪM1. VISPĀRĪGAS PRASĪBASM1, M2, M3, N1, N2, N3, O3 un O4 kategorijas transportlīdzekļi atbilst šī papildinājuma nosacījumiem. Ja lieto īpašu iekārtu, tai jādarbojas automātiski.2. SIMBOLIi = ass rādītājs (i = 1, priekšējā ass; i = 2, otrā ass; utt.),Pi = ceļa seguma parastā reakcija uz asi i transportlīdzeklim esot statiskā stāvoklī,Ni = ceļa seguma parastā reakcija uz asi i transportlīdzeklim bremzējot,Ti = spēks, ko rada bremzes uz asi i parastos bremzēšanas apstākļos uz ceļa,fi = Ti/Ni, ass i saķere ar ceļa segumu [1],J = transportlīdzekļa palēninājums,g = paātrinājums gravitācijas ietekmē g = 10 m/s2,z = transportlīdzekļa bremzēšanas pakāpe = J/g [2],P = transportlīdzekļa svars,h = smaguma centra augstums,E = riteņu bāze,k = teorētiskais riepas un ceļa seguma saķeres koeficients,Kc = korekcijas koeficients – puspiekabe ar kravu,Kv = korekcijas koeficients – puspiekabe bez kravas,TM = piekabes vai puspiekabes velkošo transportlīdzekļu riteņu perifērijā radušos bremzēšanas spēku summa,PM = kopējā normālā statiskā reakcija starp ceļa segumu un piekabi vai puspiekabi velkošo transportlīdzekļu riteņiem, kā attiecīgi norādīts 3.1.4. un 3.1.5. punktā,Pm = spiediens bremžu maģistrāles savienotājgalvā,TR = visu piekabes vai puspiekabes riteņu perifērijā radušos bremzēšanas spēku summa,PR = ceļu seguma kopējā normālā statiskā reakcija uz piekabes vai puspiekabes riteņiem,PRmax = PR lielums puspiekabes maksimālā svara gadījumā,ER = attālums starp puspiekabes tapu un šīs puspiekabes ass vai asu centru,hR = puspiekabes smaguma centrs virs zemes.3. PRASĪBAS MEHĀNISKAJIEM TRANSPORTLĪDZEKĻIEM3.1. Divasu transportlīdzekļi.3.1.1. [3] Visām transportlīdzekļu kategorijām, kurām lielumi k ir starp 0,2 un 0,8:z ≥ 0,1 + 0,85k − 0,2Transportlīdzekļa visos slodzes stāvokļos priekšējās ass saķeres līkne atrodas augstāk kā pakaļējās ass saķeres līkne- visām bremzēšanas pakāpēm, kas atrodas starp 0,15 un 0,8, M1 kategorijas transportlīdzekļu gadījumā.Tomēr, šīs kategorijas transportlīdzekļu gadījumā, kuru raksturlīknes atrodas virs z lielumu diapazona starp 0,3 un 0,45, ir pieļaujama saķeres raksturlīkņu inversija ar noteikumu, ka pakaļējā tilta saķeres raksturlīkne nepārsniedz līniju, kas aprēķināta pēc formulas k = z (ideālas saķeres līkne – skatīt 1A diagrammu), par vairāk kā 0,05,- visām bremzēšanas pakāpēm, kas atrodas starp 0,15 un 0,30, citu kategoriju transportlīdzekļu gadījumā. Šo nosacījumu uzskata par izpildītu arī tad, ja katras ass saķeres līknes, kas atrodas starp 0,15 un 0,30, ir novietotas starp divām līnijām, kas paralēlas ideālas saķeres līnijai, ko aprēķina pēc vienādojuma k = z ± 0,08, kā parādīts 1B diagrammā, un pakaļējās ass saķeres raksturlīkne bremzēšanas pakāpē z ≥ 0,3 atbilst attiecībaiz ≥ 0,3 + 0,74k − 0,383.1.2. Mehāniskā transportlīdzekļa, kam atļauts vilkt piekabi ar pneimatiskajām bremzēm, bremžu maģistrāles savienotājgalvā esošo spiedienu neietekmē velkošā transportlīdzekļa tiltiem uzmontēto bremžu spēka regulatoru darbība.3.1.3. Lai pārbaudītu 3.1.1. punkta prasību, ražotājs iesniedz priekšējās un pakaļējās ass un ceļa seguma saķeres līknes, kas aprēķinātas pēc šādām formulām:f1 = T1N1 = T1P1 + z hE P | f2 = T2N2 = T2P2 − z hE P |3.1.4. Transportlīdzekļi, kas nav puspiekabju vilcēji.3.1.4.1. Līknes zīmē šādiem transportlīdzekļa slodzes nosacījumiem- bez kravas, darba kārtībā un ar vadītāju,- ar kravu. Ja noteikums attiecas uz vairākām kravas sadales varbūtībām, tad ņem vērā to varbūtību, kurā transportlīdzekļa priekšējā ass ir visvairāk noslogota.Transportlīdzekļa smaguma centra augstumu norāda ražotājs.Transportlīdzekļa, kas apgādāts ar pneimatiskajām bremzēm, gadījumā, neatkarīgi no tā, vai tā ir piekabe vai mehāniskais transportlīdzeklis, kam atļauts vilkt piekabi, pieļaujamā attiecība starp TR/PR vai TM/PM un spiedienu Pm atrodas laukumos, kas parādīti 2. diagrammā.3.1.5. Puspiekabju vilcēji.3.1.5.1. Nepiekrautu puspiekabju vilcēji.Nepiekrauti ar šarnīru savienoti transportlīdzekļi ir uzskatāmi par vilcējiem darba kārtībā, ar vadītāju un savienoti ar nepiekrautu puspiekabi. Puspiekabes dinamisko slodzi uz vilcēju veido statiskais svars uz sakabes tapu, kas vienāds ar 15 % no sakabes maksimālā svara. Atsevišķu vilcēju gadījumā smaguma centra augstums ir tas, kuru norāda ražotājs. Bremzēšanas spēkus turpina regulēt starp vilcēja stāvokli ar puspiekabi (bez kravas) un atsevišķa vilcēja stāvokli; pārbauda bremzēšanas spēkus, kas attiecas uz atsevišķu vilcēju.3.1.5.2. Piekrautu puspiekabju vilcēji.Piekrauti ar šarnīru savienoti transportlīdzekļi ir uzskatāmi par vilcējiem darba kārtībā, ar vadītāju un savienoti ar piekrautu puspiekabi. Puspiekabes dinamisko slodzi uz vilcēju veido statiskais svars Ps, kas pielikts sakabes tapai un ir vienāds arP= Pso1 + 0,45 zkur Pso ir atšķirība starp vilcēja maksimālo pilno svaru un tā svaru bez kravas.Lielumu h aprēķina šādi:h =hP+ hPsPkur:ho ir vilcēja smaguma centra augstums,hs ir sakabes, uz kuru balstās puspiekabe, augstums,Po ir atsevišķa vilcēja svars bez kravas,P = P+ P= P+ P.3.1.5.3. Transportlīdzekļa, kas aprīkots ar pneimatisko bremžu sistēmu, gadījumā, pieļaujamā attiecība starp TM/PM bremzēšanas pakāpi un spiedienu Pm atrodas laukumos, kas parādīti 3. diagrammā.3.2. Transportlīdzekļi ar vairāk nekā divām asīmŠā pielikuma 3.1. punkta prasības attiecas uz transportlīdzekļiem ar vairāk nekā divām asīm. 3.1.1. punkta prasības attiecībā uz riteņu bloķēšanas secību uzskatāmas par izpildītām, ja gadījumā, kad bremzēšanas pakāpes ir starp 0,15 un 0,30, vismaz vienas no priekšējām asīm radītā saķere ar ceļa segumu ir lielāka nekā tā, kuru rada vismaz viena no pakaļējām asīm.4. PRASĪBA PUSPIEKABĒMPuspiekabju, kas aprīkotas ar pneimatiskajām bremžu sistēmām, gadījumā:Pieļaujamā attiecība starp bremzēšanas pakāpi TR/PR un spiedienu Pm atrodas divos laukumos, kas aprēķināti pēc 4A un 4B diagrammām noslogotiem un nenoslogotiem transportlīdzekļa stāvokļiem. Šo prasību izpilda visu pieļaujamo slodžu uz puspiekabes asīm nosacījumu gadījumā.5. PRASĪBAS PIEKABĒM5.1. Turpmāk minētās prasības attiecas tikai uz piekabēm, kas aprīkotas ar pneimatiskajām bremzēm. Tās neattiecas uz vienass piekabēm vai divasu piekabēm, ja attālums starp to asīm ir mazāks kā divi metri.5.2. Uz divasu piekabēm, uz kurām attiecas 5.1. punkta prasības, attiecas arī 3.1. punktā noteiktās prasības.5.3. Uz piekabēm, kurām ir vairāk nekā divas asis, tiek attiecinātas 3.2. punktā noteiktās prasības.6. BREMŽU SPĒKA REGULATORA DEFEKTA GADĪJUMĀ IZPILDĀMIE NOSACĪJUMIKad šī pielikuma prasības ir izpildītas ar īpašas iekārtas palīdzību (piemēram, mehāniski kontrolējot ar transportlīdzekļa balstiekārtas palīdzību), šīs iekārtas vai tās vadības ierīču defekta gadījumā ir iespējams apturēt transportlīdzekli atbilstoši nosacījumiem, kas, mehānisko transportlīdzekļu gadījumā, norādīti sekundārajām bremzēm; piekabju un puspiekabju vadības iekārtas defekta gadījumā sasniedz vismaz 30 % no tās darba bremžu darbības pakāpes, kas paredzēta konkrētajam transportlīdzeklim.7. MARĶĒJUMI7.1. Transportlīdzekļus, kas nav M1 kategorijas transportlīdzekļi, kuri atbilst šī pielikuma prasībām ar transportlīdzekļa balstiekārtu mehāniski vadītas ierīces palīdzību, marķē, lai parādītu iekārtas lietderīgo gājienu starp stāvokļiem, kas attiecīgi atbilst transportlīdzeklim ar kravu un transportlīdzeklim bez kravas.7.2. Kad šī pielikuma prasības izpilda ar ierīces palīdzību, kuru darbina saspiests gaiss, transportlīdzekli marķē, lai parādītu spiediena lielumus iekārtas izplūdes malā, kādi rodas transportlīdzekļa maksimālas bremzēšanas gadījumā tam esot ar kravu un bez tās.7.3. Marķējumi, kas minēti 7.1. un 7.2. punktā, jāpiestiprina redzamā vietā un neizdzēšamā veidā.8. TRANSPORTLĪDZEKĻA APSKATETransportlīdzekļa EEK tipa apstiprinājuma pārbaudes laikā tehniskās pārbaudes iestāde pārbauda atbilstību šajā pielikumā minētajām prasībām un veic visas citas pārbaudes, kas uzskatāmas par vajadzīgām. Ziņojumu par papildus pārbaudēm pievieno EEK tipa apstiprinājuma apliecībai.1A DIAGRAMMAM1 KATEGORIJAS TRANSPORTLĪDZEKĻI(skatīt 3.1.1. punktu)+++++ TIFF +++++1B DIAGRAMMATRANSPORTLĪDZEKĻI, KAS NAV M1 KATEGORIJAS TRANSPORTLĪDZEKĻI(skatīt 3.1.1)+++++ TIFF +++++2. DIAGRAMMAVELKOŠIE TRANSPORTLĪDZEKĻI UN PIEKABES(skatīt 3.1.4.1. punktu)+++++ TIFF +++++Piezīme:= 0= 0,1= 0= 0,1TMPMTRPRir proporcionāla vadības maģistrāles spiedienam, ko mēra savienotājgalvā.3. DIAGRAMMAPUSPIEKABJU VILCĒJI(skatīt 3.1.5. punktu)+++++ TIFF +++++Piezīme:1) = 0= 0,1TMPMir proporcionāla bremžu maģistrāles spiedienam, ko mēra savienotājgalvā.2) Attiecības, kas nepieciešamas diagrammas vajadzībām, pieaugošā veidā piemēro slodzes starpstāvokļiem, kas atrodas starp piekrauta transportlīdzekļa un nepiekrauta transportlīdzekļa stāvokli, un tās panāk automātiskā veidā.4A DIAGRAMMAPUSPIEKABES(skatīt 4. punktu)+++++ TIFF +++++TRPRun vadības maģistrāles spiedienu noslogotam un nenoslogotam stāvoklim, nosaka šādi:Kc (ar kravu) un Kv (bez kravas) koeficientus iegūst atsaucoties uz 4B diagrammu.Konstruē joslas transportlīdzeklim ar kravu un transportlīdzeklim bez kravas, ko paveic, 4A diagrammā sareizinot joslas augšējo un apakšējo robežu ar diviem iegūtajiem koeficientiem, attiecīgi Kc un Kv.4B DIAGRAMMA(skatīt 4. punktu)+++++ TIFF +++++Paskaidrojoša piezīme par 4B diagrammas lietojumu1. Formula, no kuras iegūst 4B diagrammu:K =PR0,961,0 +−PRh− 1,02,52. Lietošanas metodes apraksts ar izstrādāta parauga palīdzību.2.1. Raustītās līnijas, kas parādītas 4B diagrammā, attiecas uz turpmāk minētā transportlīdzekļa Kc un Kv koeficientu noteikšanu, kur:| Ar kravu | Bez kravas |P | 24 t | 4,2 t |PR | 15 t | 3 t |PRmax | 15 t | 15 t |HR | 1,8 m | 1,4 m |er | 6,0 m | 6,0 m |Turpmāk minētajos punktos iekavās minētie skaitļi attiecas tikai uz transportlīdzekļiem, kurus izmanto 4B diagrammas lietošanas metodes ilustrēšanas nolūkā.2.2. Aprēķināt attiecības:a) PPRar kravu (= 1,6);b) PPRbez kravas (= 1,4);c) PRPRmax bez kravas (= 0,2).2.3. Transportlīdzekļa ar kravu koeficienta Kc noteikšana:a) sākt ar atbilstošu hR lielumu (hR = 1,8 m);b) virzīties horizontāli līdz atbilstošai P/PR līnijai (P/PR = 1,6);c) virzīties vertikāli līdz atbilstošai ER līnijai (ER = 6,0 m);d) virzīties horizontāli līdz Kc skalai, Kc ir vajadzīgais transportlīdzekļa ar kravu koeficients (Kc = 1,04).2.4. Transportlīdzekļa bez kravas koeficienta Kv noteikšana.2.4.1. Koeficienta K2 noteikšana:a) sākt ar atbilstošu hR lielumu (hR = 1,4 m);b) virzīties horizontāli līdz atbilstošai PR/PRmax līnijai līkņu grupā, kas ir vistuvāk vertikālajai asij (PR/PRmax = 0,2);c) virzīties vertikāli līdz horizontālajai asij un nolasīt K2 vērtību (K2 = 0,13 m).2.4.2. Koeficienta K1 noteikšana:a) sākt ar atbilstošu hR lielumu (hR = 1,4 m);b) virzīties horizontāli līdz atbilstošai P/PR līnijai (P/PR = 1,4);c) virzīties vertikāli līdz atbilstošai ER līnijai (ER = 6,0 m);d) virzīties horizontāli līdz atbilstošai PR/PRmax līnijai līkņu grupā, kas atrodas vistālāk no vertikālās ass(PR/PRmax = 0,2);e) virzīties vertikāli līdz horizontālajai asij un nolasīt K1 vērtību (K1 = 1,79 m).2.4.3. Koeficienta Kv noteikšana.Transportlīdzekļa bez kravas koeficientu Kv iegūst pēc šādas izteiksmes:K= K− K.[1] Saķeres līknes, kuras rada katra ass, ir līknes, kas parāda katras i ass radīto saķeri, kas uzzīmēta, pamatojoties uz transportlīdzekļa bremzēšanas pakāpi atbilstoši norādītajiem slodzes nosacījumiem.[2] Puspiekabju gadījumā, z ir bremzēšanas spēks, kas izdalīts ar statisko svaru uz puspiekabes asi/īm.[3] 3.1.1. punkta noteikumi neietekmē II pielikuma prasības, kas attiecas uz bremzēšanas efektivitāti. Tomēr, ja pārbaudot 3.1.1. punkta noteikumus, tiek iegūti bremzēšanas efektivitātes rādītāji, kuri ir augstāki kā tie, kuri paredzēti II pielikumā, noteikumus, kas attiecas uz saķeres līkni, piemēro 1A un 1B diagrammas laukumu robežās, kuras nosaka taisnas līnijas k = 0,8 un z = 0,8.--------------------------------------------------IX PIELIKUMSPAZIŅOJUMA PARAUGS, KAS ATTIECAS UZ TRANSPORTLĪDZEKĻA EEK TIPA APSTIPRINĀJUMU ATTIECĪBĀ UZ BREMZĒŠANAS SISTĒMĀMAiz 17. punkta pievieno šādu 17. a) un 17. a) 1. punktu:"17. a) Bremzēšanas spēka sadale pa transportlīdzekļa asīm.17. a) 1. Transportlīdzeklis atbilst papildinājumā minētajām prasībām (skatīt 1.1.4.2. punktu)… jā/nē (4)."--------------------------------------------------